ຈຸດປະສົງຂອງການແລກປ່ຽນເຫຼົ່ານີ້ແມ່ນເພື່ອປະກອບສ່ວນເຂົ້າໃນການພັດທະນາແບບຍືນຍົງຂອງການສຶກສາລະດັບຊັ້ນສູງຜ່ານການຖ່າຍທອດຄວາມຮູ້ທີ່ມີຄຸນນະພາບ, ລັກສະນະໂປ່ງໃສ, ມີສ່ວນຮ່ວມ ແລະ ມີຈັນຍາບັນ ເພື່ອເປັນການເສີມສ້າງໂປຣແກຣມທາງວິຊາການ, ຄວາມສາມາດ, ແລະ ຂີດຄວາມສາມາດຂອງບັນດາບຸກຄົນ, ສາຍການວິໄຈ ແລະ ກິດຈະກຳຂອງສອງສະຖາບັນການສຶກສາ. ໃນເປົ້າໝາຍໄລຍະຍາວ, ໂຄງການມີຈຸດມຸ້ງໝາຍເພື່ອສົ່ງເສີມລັດແຫ່ງກົດໝາຍ ແລະ ສະຖາບັນຍຸຕິທຳໃຫ້ເຂັ້ມແຂງຂຶ້ນ.
ໂຄງການການຮ່ວມມືລະຫວ່າງມະຫາວິທະຍາໄລສຸມໃສ່ 3 ຂົງເຂດກົດໝາຍ: ການສອນ, ການວິໄຈ ແລະ ວຽກງານທາງດ້ານແຫຼ່ງຂໍ້ມູນ.
ກ່ຽວກັບການສອນ, ການດຳເນີນການປະກອບດ້ວຍການບັນຍາຍໂດຍສາດສະດາຈານຈາກຕ່າງປະເທດ, ໂຮງຮຽນຊ່ວງລະດູແລ້ງ ແລະ ລະດູໜາວ ທີ່ຄວບຄຸມທັງປະເດັນວິທີການ ແລະ ສາລະສຳຄັນທາງກົດໝາຍ, ການຝຶກອົບຮົມສານຈຳລອງ, ແລະ ການສະໜັບສະໜູນສູນໃຫ້ຄຳປຶກສາທາງດ້ານກົດໝາຍ, ການພັດທະນາຫຼັກສູດອອນລາຍ ແລະ ໂຄງການນັກສຶກສາແລກປ່ຽນພ້ອມທຶນການສຶກສາເພື່ອສຶກສາຕໍ່ທີ່ປະເທດລຸກຊຳບວກ.
ກ່ຽວກັບການວິໄຈ, ການດຳເນີນການຂອງພວກເຮົາປະກອບດ້ວຍ ງານສຳມະນາກ່ຽວກັບການວິໄຈທາງກົດໝາຍ ໂດຍເນັ້ນໃສ່ວິທີການສຶກສາ ແລະ ແຫ່ງຂໍ້ມູນເພື່ອການວິໄຈໃນຂົງເຂດກົດໝາຍ, ແລະ ການຊີ້ນຳໂຄງການວິໄຈໂດຍກົງຜ່ານການໃຫ້ທຶນການສຶກສາຈຳນວນຫຼາຍ ລວມທັງການເຮັດບົດວິໄຈ ສອງເດືອນຢູ່ປະເທດລຸກຊຳບວກ ແລະ ທຶນຊ່ວນເຫຼືອການເຮັດວິໄຈນ້ອຍໃນລາວ. ໂຄງການຍັງມີເປົ້າໝາຍສະໜອງທຶນການສຶກສາຊັ້ນປະລິນຍາເອກ ເພື່ອໄປຮຽນປະລິນຍາເອກຢູ່ປະເທດລຸກຊຳບວກ. ມະຫາວິທະຍາໄລລຸກຊຳບວກສະໜັບສະໜູນກຳລັງສະໜັບສະໜູນນັກວິໄຈຮຸ່ນໃໝ່ໃນການເຜີຍແພ່ຜົນງານຂອງເຂົາ. ຕົວຢ່າງໃນປີ 2020, ພວກເຮົາປະສົບຜົນສຳເລັດໃນການຕີພີມ special edition of the journal Critical Quarterly for Legislation and Law ຊຶ່ງອຸທິດໃຫ້ກັບໂຄງການນີ້ໂດຍການປະກອບສ່ວນຈາກນັກວິໄຈລາວ ແລະ ລຸກຊຳບວກ.
ກ່ຽວກັບ ແຫຼ່ງຂໍ້ມູນ, ການດຳເນີນການຂອງພວກເຮົາປະກອບດ້ວຍການພັດທະນາການເຂົ້າເຖິງແຫຼ່ງຂໍ້ມູນ ເພື່ອສະໜັບສະໜູນການສອນ ແລະ ການວິໄຈ. ມະຫາວິທະຍາໄລລຸກຊຳບວກກຳລັງພັດທະນາ ຫ້ອງສະໜຸດອີເລັກໂຕຣນິກ e-library ທີ່ສາມາດເຂົ້າເຖິງແຫ່ງຂໍ້ມູນທາງດ້ານກົດໝາຍ ແລະ ສາຂາວິຊາການຢ່າງຫຼວງຫຼາຍ (ວາລະສານອີເລັກໂຕຣນິກ, E-book, ໆລໆ.). ການໃຊ້ເຄື່ອງມືນີ້ ຈຳເປັນຕ້ອງໄດ້ຮັບການສະໜັບສະໜູນຜ່ານການຝຶກອົບຮົມ. ໂຄງການຍັງດຳເນີນການເພື່ອປັບປຸງການຮວບຮວມປຶ້ມ ແລະ ສິ່ງແວລດລ້ອມຂອງຫ້ອງສະໝຸດຄລນ ຜ່ານການຈັດຊື້ປຶ້ມ ແລະ ຝຶກອົບຮົມໃຫ້ແກ່ບັນນາຮັກຫ້ອງສະໝຸດ.